ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ግብጺ፡ "5ተ ዝተኣስሩ ኤርትራውያን ሎሚ ናብ ኣኽባሪ ሕጊ ክቐርቡ'ዮም" 23 ሓምለ 2019 ምንጪ ስእሊ, samsom tekie/facebook መግለጺ ስእሊ, ሰልፈኛታት ኣብ ካይሮ ፊት ቤትጽሕፈት ላዕለዋይ ተጸዋዒ ስደተኛታት ብሰንበት ኣብ ርእሰ ከተማ ግብጺ ዝኾነት ከተማ ካይሮ፡ ሓያለ ኤርትራውያን ላዕለዋይ ተጸዋዒ ስደተኛታት ውድብ ሕቡራት ሃገራት ኣቃልቦ ኣይሃበናን ብምባል፡ ኣብ ፊት እቲ ቤት ጽሕፈት ሰለማዊ ሰልፊ ኣብ ዘካይዱሉ ዝነበሩ እዋን ወከልቶም ብፖሊስ ግብጺ ኣብ ትሕቲ ቀይዲ ከም ዝኣተዉ ዝዝከር እዩ። ኣብ ግብጺ ቤት ጽሕፈት ላዕለዋይ ተጸዋዒ ስደተኛታት ውድብ ሕቡራት፡ ምክትል ወጻኢ ርክባት ዝኾነት ክሪስቲነ በሻይ ናብ ቢቢሲ ኣብ ዝለኣካቶ ናይ ጽሑፍ መልሲ ንሕቶና፡ ኣቶም ኣብ ትሕቲ ቀይዲ ዝርከቡ ሓሙሽተ ኤርትራውያን ስደተኛታት ሎሚ ናብ ኣኽባሪ ሕጊ ከም ዝቐርቡ ሓቢራ። ምስ ክሪስቲነ በሻይ ዝተገበረ ምሉእ ሕቶን መልስን ስዒቡ ይቐርብ። ሕቶ፡ እቶም ስደተኛታት ከምዝብሉዎ፡ ብፍለይ ሓደሽቲ ዕቑባ ንዝሓቱ፡ ንኽምዝገቡ ተደጋጋሚን ዝተናወሐን ቆጸሮታት ይወሃብ እዩ። ሓቂ እንተኾይኑ እቲ ምኽንያት እንታይ እዩ?
